CELEX: 32011R0827
Language: hr
Date: 2011-08-12 00:00:00
Title: Provedbena uredba Komisije (EU) br. 827/2011 od 12. kolovoza 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               147
            
         32011R0827
   
               L 211/9
            
            
               SLUŽBENI LIST EUROPSKE UNIJE
            
            
               12.08.2011.
            
         
      PROVEDBENA UREDBA KOMISIJE (EU) br. 827/2011
   od 12. kolovoza 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajuću u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz u stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombinirane nomenklature u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. kolovoza 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Plava polimetin boja (fluorescentna boja) razrijeđena u mješavini otapala od etilen glikola i metanola.
               Sastav (% po masenom udjelu):
               
                           —
                        
                        
                           etilen glikol
                        
                        
                           96,9
                        
                     
                           —
                        
                        
                           metanol
                        
                        
                           3,0
                        
                     
                           —
                        
                        
                           polimetinska boja
                        
                        
                           0,002
                        
                     Proizvod je namijenjen uporabi u automatskim analizatorima krvi. Upotrebljava se za bojenje leukocita fluorescentnim markiranjem nakon što su prošli određeni pripremni tretman. Proizvod je pakiran u male obilježene spremnike za uporabu u laboratorijima.
            
            
               3212 90 00
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 2. odjeljku VI. i tekstom oznaka KN 3212 i 3212 90 00.
               Tvari za bojenje pod tarifnim brojem 3204 namijenjene pojedinačnoj prodaji razvrstavaju se pod tarifni broj 3212. Takvi proizvodi nisu obuhvaćeni pod tarifnim brojem 3822 i stoga se dotični proizvod ne može razvrstati pod taj tarifni broj kao dijagnostički ili laboratorijski reagens. Vidjeti također proizvode isključene iz tarifnog broja 3822 pod točkom (c) Napomene s objašnjenjem Harmoniziranog sustava (HSEN) uz taj tarifni broj.
               Prema svojim obilježjima, proizvod je boja u smislu tarifnog broja 3212, a koristi se za bojenje.
               S obzirom da je proizvod razvrstan pod tarifni broj 3212 i namijenjen pojedinačnoj prodaji u odmjerenim dozama, u skladu je s napomenom 2. odlomku VI. Stoga se razvrstava samo i isključivo pod ovim tarifnim brojem nomenklature. Vidjeti također treći stavak točke C HSEN-a uz tarifni broj 3212.